41. AΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.4537/993/1.0019 της 30 Ιουν./17 Ιουλ. 1992 (ΦΕΚ Β΄  467) Καθορισμός τύπου ενοποιημένου Αποδεικτικού Εισπράξεως και Άδειας Παραλαβής/Εξαγωγής εμπορευμάτων. Έχοντας υπόψη: α.Τις διατάξεις της παρ. 1 του άρθρ. 12 του Ν.Δ. 321/69 «περί Κώδικος Δημοσίου Λογιστικού». β.Τις διατάξεις της παρ. 3 του άρθρ. 28, της παρ. 3 του άρθρ. 70ζ και της παρ. 2 του άρθρ. 133 του Νόμ. 1165/18 «περί Τελωνειακού Κώδικος». γ.Τις διατάξεις του Δ/τος 759/71 «περί μηχανογραφήσεως Τελωνειακών τινών εργασιών». δ.Την αριθ. Υ.1660/1007556/0006Α/23.1.92 Κοινή Απόφαση του Πρωθυπουργού και του Υπουργού Οικονομικών «περί ανάθεσης αρμοδιοτήτων στον Υφυπουργό Οικονομικών, αποφασίζουμε: 1.Τα υπό του άρθρ. 1 της αριθ. Τ.2532/354/ 18.8.91 απόφασής μας, όπως αυτή τροποποιήθηκε μεταγενέστερα και ισχύει και της αριθ. Τ. 4892/4142/28.11.86 απόφασής μας (ανωτ. αριθ. 40) προβλεπόμενα ενοποιημένα αποδεικτικά είσπραξης και άδεια παράδοσης τελωνισμένων εμπορευμάτων μετονομάζονται σε «Αποδεικτικό είσπραξης και άδεια παραλαβής/εξαγωγής εμπορευμάτων διαγραφομένης κατά περίπτωση της μη απαιτουμένης ένδειξης, κατά την έκδοσή τους είτε από τον ηλεκτρονικό υπολογιστή είτε από τον τελωνειακό ταμία. 2.Τα κατά τ’ ανωτέρω προβλεπόμενα ενοποιημένα αποδεικτικά είσπραξης και άδεια παραλαβής/εξαγωγής εμπορευμάτων και ανάλογα με την  Σελ. 16,24(γ) Τεύχος 1143-Σελ. 72 συγκεκριμένη περίπτωση για την οποία εκδίδονται, επέχουν θέση: –Αποδεικτικό είσπραξης και Άδειας Παραλαβής/εξαγωγής εμπορευμάτων, εφόσον με αυτό εισπράττεται οποιοδήποτε έσοδο και ταυτόχρονα επιτρέπεται κατά περίπτωση η παραλαβή ή η εξαγωγή των εμπορευμάτων. –Αποδεικτικό είσπραξης, εφόσον εισπράττεται κάποιο έσοδο, χωρίς ταυτόχρονη παραλαβή/εξαγωγή, εμπορεύματος. Στην περίπτωση αυτή αναγράφεται αυτόματα από τον Η/Υ ή τίθεται με σφραγίδα από τον τελωνειακό ταμία η ένδειξη «ΙΣΧΥΕΙ ΩΣ ΑΠΟΔΕΙΚΤΙΚΟ ΕΙΣΠΡΑΞΗΣ». –Άδεια παραλαβής/εξαγωγής εμπορευμάτων, εφόσον παραλαμβάνεται ή εξάγεται εμπόρευμα χωρίς ταυτόχρονη είσπραξη κάποιου εσόδου. Στην περίπτωση αυτή αναγράφεται αυτόματα από τον Η/Υ ή τίθεται με σφραγίδα από τον τελωνειακό ταμία η ένδειξη «ΙΣΧΥΕΙ ΩΣ ΑΔΕΙΑ ΠΑΡΑΛΑΒΗΣ/ΕΞΑΓΩΓΗΣ ΕΜΠΟΡΕΥΜΑΤΩΝ». 3.Κατά τα λοιπά ισχύουν τα διαλαμβανόμενα στις προαναφερόμενες αποφάσεις μας, όπως αυτές ισχύουν. 4.Μέχρις εξάντλησης των αποθεμάτων των παλαιών εντύπων θα αναγράφεται κατά την έκδοσή τους από τον ηλεκτρονικό υπολογιστή ή τον τελωνειακό ταμία η ένδειξη «Εξαγωγής» και θα διαγράφεται η ένδειξη «παράδοσης» όταν πρόκειται περί εξαγωγής/αποστολής εμπορευμάτων. - 30 30.Α.α.41 Οργανικές διατάξεις 